ועדת הכספים, כנסת 20, פרוטוקול מספר 191, 2015-12-08 10:05

משה גפני: בוקר טוב, אני מתכבד לפתוח את הישיבה.

משה גפני: על סדר-היום: צו תעריף המכס והפטורים ומס קנייה על טובין (תיקון והוראת שעה), התשע"ה-2015 (בעניין רכב אשכול הטבת מס ברכישת רכב המשמש להסעת תיירות חו"ל).

<שלומית ארליך: רכב אשכול.

<שלומית ארליך: רכב אשכול זה סוג רכב, כמו רכב מדברי, רכב סיור – אלה רכבים שהשימוש העיקרי בהם נעשה על-ידי מורי דרך להסעת תיירים בתשלום.

<שלומית ארליך: רק נגיד שברשומות הצו הזה פורסם כצו תעריף המכס והפטורים ומס קנייה על טובין, תיקון מס' 19 והוראת שעה מס' 14.

<שלומית ארליך: אחר כך פרסמו ברשומות הודעת מערכת, שכיוון שהשנה העברית התחלפה לתשע"ו, שצריך לקרוא לצו תיקון והוראת שעה.

<שלומית ארליך: בעצם מונח בפני הוועדה תיקון מס 19 והוראת השעה מספר 14, אבל המשמעות היא שיקראו לזה אחר כך תיקון והוראת שעה.

<שלומית ארליך: זה טכני בלבד.

<איריס וינברגר: בעצם כבר קרוי היום.

<שלומית ארליך: לא, ברשומות הוא לא מופיע כך.

<שלומית ארליך: אנחנו נניח אותו כך.

<איריס וינברגר: בקובץ התקנות- - -

משה גפני: בסדר, בבקשה.

<קובי בוזו: בשנת 2009 קבענו שמס הקנייה על רכבי סיור ותיור, רכבי אשכול, יהיה 8%, בניכוי ציון ירוק, כלומר מחשבים לרכב את הציון הירוק של הרכב, ובהתאם לזה הוא מקבל הטבות במס קנייה.

<קובי בוזו: כשעשינו את התיקון בפרק 87 בתעריף המכס, שינינו את ההגדרה של רכב סיור ותיור, ובהגדרה, בתוך צו תעריף המכס היו כמה קריטריונים, שבהתאם להם ניתנת ההטבה – למשל, שמורה הדרך ישתמש ברכב לפחות 120 יום בשנה, ולא יהיה ניצול לרעה, שייבאו את הרכב בפטור ממס קנייה או במס קנייה מופחת, והרכב ישמש שלא למטרות הפטור.

משה גפני: מה המצב עד היום, לפני הצו?

משה גפני: מייבאים רכב שהוא רכב אשכול- - -

<קובי בוזו: נוצר מצב- - -

משה גפני: עזוב את הבעיות.

משה גפני: קודם כל העובדה.

משה גפני: רכב שמייבאים אותו, שהוא רכב אשכול, הוא פטור ממס קנייה?

<קובי בוזו: לא, הוא משלם 8% במקום 83%, בניכוי המס הירוק שחל לגבי כל הרכבים.

<איריס וינברגר: אבל היתה בעיה בפירוט התנאים, של מהו.

משה גפני: שאלתי על המצב הקיים.

משה גפני: זה המצב הקיים.

משה גפני: בבקשה.

<יוסף שוסטר: אני מבקש להבהיר ולתקן.

<יוסף שוסטר: שמי יוסי שוסטר.

<יוסף שוסטר: אני מורה דרך בעל רכב אשכול וגם עורך דין בהכשרה.

<יוסף שוסטר: אני מזכיר של אגודה שיש בה כ-12 רכבים כאלה.

<יוסף שוסטר: אני חושב שאנחנו מתייחסים לנושא הזה בצורה שהיא קצת מוטעית.

<יוסף שוסטר: אני רוצה לתקן את הרושם שנוצר אצל אדוני לגבי הצורה שהרכב הזה קורה.

משה גפני: רק שאלתי מה קרה.

<יוסף שוסטר: בדיוק את זה אני רוצה להסביר לאדוני.

<יוסף שוסטר: אני חושב שהעבודות הן קצת שונות.

<יוסף שוסטר: הרכב הזה אכן נקנה בפטור ממס קנייה במועד עלייתו על הכביש, אבל במועד מכירתו הוא משלם את יתרת המסים, כלומר זה נקרא מסים נדחים, כלומר הרכב הזה לא עלה על הכביש, ונוסע על הכביש לכל חייו בפטור, אלא הוא משמש אותו מורה דרך משהו כמו שלוש, ארבע, חמש שנים, ואז הוא נמכר, משלם את הפרש המסים, משלם את המע"מ, וזו היתה המטרה שלשמה זה נולד.

משה גפני: זו לא היתה המטרה.

מיקי לוי: הוא לא משלם את המחיר המרבי.

מיקי לוי: לצורך העניין, אם האוטו עלה 100,000 שקל, ונמכר ב-60,000 שקל, הוא משלם רק את החלק היחסי.

משה גפני: מה שהוא אומר, זה בסדר.

<יוסף שוסטר: לא, מיקי, זה בסדר.

<יוסף שוסטר: אנחנו מכירים גם מתחום האשכול, כשעבדתי- - -

משה גפני: עו"ד שוסטר, מה שאמרת, לא חידשת דבר.

משה גפני: הדיון הזה הוא דיון עקר, כי תכף נשמע מה הם רוצים לשנות, אבל אתה אומר את הדבר שהיינו מבינים לבד.

<יוסף שוסטר: בהבדל אחד קטן- - -

משה גפני: אם אני טועה, תתקן אותי.

משה גפני: מורה הדרך מייבא את הרכב הזה.

משה גפני: הוא משלם מס קנייה 8% במקום 83%.

משה גפני: הוא נוסע על זה כמה שהוא נוסע בתפקיד של מורה דרך.

משה גפני: אם הוא מוכר את הרכב הזה, והוא מוכר אותו למישהו שאינו מורה דרך, כמה שהרכב הזה שווה בעת המכירה, הוא משלם- - -

<יוסף שוסטר: לא.

<יוסף שוסטר: זה מה שחסר.

<יוסף שוסטר: הוא משלם את המסים בניכוי משהו כמו 0.8% על כל חודש שהרכב עלה על הכביש.

<יוסף שוסטר: המסים הם לא נגזרים ממחיר העסקה.

מיקי לוי: טוב, אבל הוא חלק יחסי.

מיקי לוי: אם, לצורך העניין, נסע עשרים, לחודש, זה 8%.

משה גפני: הבנו.

משה גפני: זה בסדר.

משה גפני: עד כאן אנחנו חיים עם זה.

משה גפני: מיקי, הנוסחה היא אותו נוסחה.

משה גפני: לפעמים יכול להיות שהרכב שווה בפועל יותר, יכול להיות שהוא שווה פחות.

משה גפני: יש נוסחה, שהיא לוקחת בחשבון את הפחת של השנים מאז שהוא קנה לבין הזמן - עם זה אנחנו חיים.

משה גפני: אין דרך אחרת, אלא אם כן אנחנו דנים על מישהו ספציפי, על מקרה ספציפי.

<יוסף שוסטר: ממש לא.

משה גפני: את זה הם לא מבקשים לשנות.

משה גפני: אנחנו עכשיו מדברים על משהו אחר, שתכף נשמע.

משה גפני: בבקשה.

<קובי בוזו: מה שקרה, כשב-2009 מחקנו מצו תעריף המכס את הקריטריונים, שהיו רשומים בצו, ולשמם היה הפטור, ואנחנו חשבנו שזה תיקון מבהיר, כי ממילא יש ועדה משותפת של משרדי התחבורה והתיירות, שהם בוחנים את מורי הדרך ואת העמידה בתנאי הפטור.

<קובי בוזו: מה שקרה, שבסביבות 2012 ניתנה פרשנות משפטית, שברגע שמחקנו את התנאים, הם לא חלים.

משה גפני: מה התנאים, למשל?

<קובי בוזו: למשל, זה היה עמידה של 120 יום ימי עבודה עם תיירות, אישור- - -

משה גפני: כלומר אדם היה יכול לייבא, מורה דרך, אם אנחנו מוחקים את התנאי הזה, אז הוא יכול לנסוע שלושה ימים כמורה דרך, ובזה נגמר העניין.

<קובי בוזו: נכון.

<קובי בוזו: בדיוק.

משה גפני: מי ביטל את ה-120 יום?

<קובי בוזו: אנחנו ביטלנו את זה בצו תעריף המכס.

<קובי בוזו: גם היתה הפניה.

משה גפני: למה ביטלתם את זה?

<קובי בוזו: כי חשבנו שזה תיקון מבהיר.

<קובי בוזו: שהתנאים האלה לא צריכים להיות.

<איריס וינברגר: חשבנו שהתנאים האלה צריכים להיות בצו הפיקוח על נושא- - -

משה גפני: ואז בא בית המשפט- - -

<איריס וינברגר: לא, דווקא זו היתה עמדה של משרד התחבורה ומשרד התיירות; משרד התחבורה בעיקר לדעתי.

<איריס וינברגר: שברגע שזה לא נמצא בצו תעריף המכס, אי-אפשר להתנות את זה- - -

משה גפני: היה ויכוח בין המשרדים?

משה גפני: הפרשנות המשפטית?

<איריס וינברגר: זה היה ויכוח זניח.

<איריס וינברגר: נוצרה כתוצאה מזה בעיה באכיפה של הרישוי של רכבי אשכול.

<איריס וינברגר: היתה עתירה- - -

<שלומית ארליך: היה מעבר?

<שלומית ארליך: הנושא היה בטיפול משרד התחבורה, ועכשיו הוא עבר- - -

<איריס וינברגר: גם פנו אלינו מורי הדרך וכו', וישבנו עם משרד התחבורה והתיירות, וטייבנו את כל התהליך הזה בהיבט הזה שהפיקוח יהיה באמצעות משרד תיירות, כי להם יש הקשר הישיר בסוגיה.

<איריס וינברגר: זו מטרת הצו הזה.

משה גפני: אני מבקש, קודם כל, תגידו מה אתם רוצים עכשיו.

משה גפני: נשמע גם את משרדי התחבורה והתיירות, ואחרי זה נגיע כמובן למורי הדרך.

משה גפני: מה אתם מבקשים עכשיו?

משה גפני: נעשה סדר בעניין.

<קובי בוזו: מבחינת המיסוי, המיסוי נשאר אותו דבר – 8% בניכוי ההטבה של מיסוי ירוק.

משה גפני: מה זה, בניכוי הטבה של מיסוי ירוק?

<קובי בוזו: הטבה שהיא קצובה, שהרכב מקבל לפי רמת הזיהום – ככל שהוא פולט יותר, ההטבה הולכת ומצטמצמת.

משה גפני: וה-8% נשארים אחרי ההטבה?

<קובי בוזו: 8% על המחיר של הרכב – למשל, אם זה 100,000 שקל, הוא משלם 8,000, בניכוי – אם הרכב, למשל, מזהם מאוד, זה בניכוי אפס – הוא משלם 8,000, אבל אם הרכב יותר ירוק, ההטבה יכולה להגיע גם עד 16,000 שקלים לרכב.

משה גפני: כלומר זה חל על כולם – זה לא ספציפית לגבי העניין הזה.

משה גפני: כאן אנחנו מדברים על ה-8%.

משה גפני: הלאה.

<שלומית ארליך: יש גם הפניה להנחיה שפרסם משרד התיירות.

<שלומית ארליך: משרד התיירות התייחס גם לעניין – אני מבינה שההנחיה הזאת פורסמה רק בשבוע שעברה, כשבע

<שלומית ארליך: צם הצו הזה נמצא בתוקף מחודש ספטמבר, אז גם בעיה בטווח הזה.

משה גפני: טוב.

<קובי בוזו: השארנו אותה הטבה בצו תעריף המכס, ואנחנו מפנים עכשיו לנוהל שפרסם משרד התיירות בתוך הצו שלנו.

<קובי בוזו: כשאותו מורה דרך יוכל לייבא את הדרך, הוא יצטרך לעמוד באותם נהלים וחוזר מנכ"ל שקבע משרד התיירות ופרסם אותו.

משה גפני: כלומר אתם הופכים את עצמכם למשרד-על.

משה גפני: אתם מפנים למשרדי משנה.

<קובי בוזו: הפיקוח והבקרה יהיו בידי ועדה משותפת, שגם אנחנו חברים בה.

משה גפני: אתם עכשיו באים לטפל בעניין התנאים, שהתברר שיש בעיה באכיפה, כי יש ויכוח בין המשרדים, ואתם מפנים עכשיו לחוזר מנכ"ל של משרד התיירות.

<קובי בוזו: כן.

משה גפני: טוב.

<איריס וינברגר: כאשר המשמעות היא שאם הרכב לא יעמוד בתנאי משרד התיירות, הוא לא יהיה זכאי להטבת המס שמאותו רגע.

<איריס וינברגר: לכן יש כאן שילוב ידיים של המשרדים.

משה גפני: בסדר.

משה גפני: משרד התחבורה, ברשותכם, קודם.

<יוסי נזרי: אני רק רוצה להבהיר, שהצו שמבקשים לתקן אותו היום, היה עד 2009.

<יוסי נזרי: ב-2009, כפי שקובי אמר, בגלל שינוי בסעיף, הפרשנות המשפטית של משרד התחבורה היתה שאנחנו לא יכולים לדרוש את הדרישות שהיו לפני כן.

<יוסי נזרי: בעצם הוועדה המשותפת של משרדי התחבורה והתיירות לא יכלה לדון באישור רכבים כאלה למורי הדרך.

<יוסי נזרי: היה חשש, מכיוון שהקריטריונים הוסרו, שכל מורי הדרך במדינת ישראל ירכשו רכב בפטור, כי אז אין להם שום הגבלה.

<יוסי נזרי: זה לא קרה בכלל.

<יוסי נזרי: אפילו לא היתה נהירה של בקשות כאלה.

<יוסי נזרי: אחוז הגרירה של רכבי אשכול מהתקופה הזאת, שהנוהל לא היה קיים, לא גדל, ואפילו ירד באיזושהי שנה.

<יוסי נזרי: אני לא יודע על איזו מריבה מדברים- - -

משה גפני: לא מריבה.

משה גפני: אין מריבה.

משה גפני: הזכירו פה עובדות.

<יוסי נזרי: היו לנו דיונים מאוד פורים גם עם רשות המסים, גם עם משרד התיירות.

<יוסי נזרי: בסופו של דבר, בשביל לתקן את הצו ולעשות אותו מחדש עם הנוהל החדש, החליטו שזה צריך להיות בפטור מנכ"ל.

<יוסי נזרי: יש להם איזשהו סעיף של פטור כזה, ואז החליטו שיהיה פטור מנכ"ל של משרד התיירות.

<יוסי נזרי: הקמנו מחדש את הוועדה, עשינו את הנוהל החדש.

<יוסי נזרי: בעצם החזרנו את המצב לקדמותו עם שדרוגים מתאימים.

<יוסי נזרי: אני חושב שהכול בסדר.

<יוסי נזרי: נראה לי שזה היה צריך להיות מלכתחילה.

<יוסי נזרי: זה שהיתה שם טעות סופר כלשהי – היום זה התיקון פשוט.

משה גפני: טוב.

משה גפני: תודה.

משה גפני: משרד התיירות.

<רם ליסטמן: רם ליסטמן, הלשכה המשפטית, משרד התיירות.

<רם ליסטמן: בעצם שלושת המשרדים, אנחנו עובדים יחד במשותף, באותה ועדה משותפת.

<רם ליסטמן: עבדנו כך לאורך כל השנים.

<רם ליסטמן: היתה איזו תקלה ב-2009, כאשר ירדה הדרישה- - - כאשר כל ההיגיון פה, כשנותנים פטור – ואני מדבר עכשיו יותר בתור רשות המסים מאשר משרד התיירות – צריך לוודא שהפטור ניתן לצורך מטרתו – שהרכב ישמש הסעת תיירים; שלא יהיה רכב פרטי של מורה דרך.

<רם ליסטמן: לכן - אנחנו, אגב, לא ידענו את זה.

<רם ליסטמן: המשכנו לעבוד בוועדה בעצם בלי לדעת שהדרישה הזאת הוסרה.

<רם ליסטמן: ברגע שנודע לנו שהדרישה הוסרה, נפגשנו, וערכנו את הנוהל מחדש.

משה גפני: מתי זה היה?

<רם ליסטמן: בערך ב-2012 גילינו את זה.

משה גפני: ואז נפגשתם.

<רם ליסטמן: נכון.

<רם ליסטמן: ואז משרד התחבורה לא רצה להמשיך להשאיר אצלו את הפיקוח, כי הוא אמר שהוא יותר עוסק בנושאים של הרכב.

<רם ליסטמן: כמו שנאמר, הקשר עם מורי הדרך הוא משרד התיירות.

<רם ליסטמן: אז משרד התיירות הסכים לקחת על עצמו את הפיקוח על השימוש ברכב, ויחד עשינו נוהל חדש, במשותף.

<רם ליסטמן: היום באים לאשר את הנוהל כפי שהוא היה עד 2009, וכפי שעבד בפועל כל השנים.

משה גפני: אבל מה שיוסי טען, משרד התחבורה - שלא קרה דבר.

משה גפני: להפך.

משה גפני: זה לא שכתוצאה מהתקלה שעליה מדברים ב-2009, הלכו מורי דרך או הלכו אנשים שהזדהו, וקנו רכבים ועשו פעולות.

משה גפני: לא קרה דבר.

משה גפני: למה היה צריך להתחיל לדון בעניין הזה?

משה גפני: הרי לא קרה דבר.

<יוסי נזרי: אני חושב שלא צריך לחכות שיקרה משהו כדי לתקן משהו שאנחנו חושבים שהוא נכון.

<יוסי נזרי: רכב שמקבל פטור ממס- - -

משה גפני: הוא צריך להיות לעניין של מורי דרך – ברור, אבל לא היתה תקלה.

<יוסי נזרי: באותן שנים לא היתה תקלה, נכון, אבל נניח שמחר או מחרתיים המצב יהיה מזהיר,.

<יוסי נזרי: ויהיו המון תיירים, מן הסתם ירכשו המון רכבים.

משה גפני: אם יהיו המון תיירים, הרכבים יהיו בשביל התיירים.

<יוסי נזרי: נכון, אבל כשיירדו התיירים, הם ישמשו לשימוש פרטי.

<יוסי נזרי: זה בדיוק העניין.

<יוסי נזרי: הרי מורה דרך היום צריך לעבוד 120 ימי עבודה- - -

משה גפני: לכן אתם תומכים בצו שהם הביאו.

<יוסי נזרי: אנחנו כן.

משה גפני: כלומר גם משרד התחבורה, גם משרד התיירות.

<רם ליסטמן: אסביר את הנקודה – לא רק שאנחנו לא ידענו; גם הענף לא ידע.

<רם ליסטמן: היה תיקון בצו תעריף המכס, כך שהכול התנהל כאילו הכול קיים.

<רם ליסטמן: זה נודע לכולם- - -

משה גפני: אבל אתם הכנתם נייר בעניין.

<רם ליסטמן: נכון, בעצם הנייר- - - את הנוהל שהיה עד שנת 2009.

<שלומית ארליך: הנוהל שפורסם בשבוע שעבר באתר אצלכם, האם הוא זהה למה שהיה בזמנו במשרד התחבורה?

<רם ליסטמן: הוא לא זהה, כי עשינו בו קצת שינויים, אבל העיקרון זהה, ואומר שבעל רכב אשכול, שרוצה להחזיק רכב אשכול, חייב לעמוד 120 יום בשנה.

<רם ליסטמן: אם הרכב הוא רכב חברה, חייב לעמוד 200 יום בשנה.

<רם ליסטמן: הדרישה לחברה היא יותר גבוהה, כי חברה משכירה את זה לכל אחד, כאשר הדרישה הזאת היתה קיימת גם קודם.

<רם ליסטמן: בעצם הבסיס העיקרי של הנוהל לא שונה.

<שלומית ארליך: האם יש דברים נוספים ששינו את המצב ביחס ל- - -

<רם ליסטמן: הנוהל הוא לא אותו דבר, אבל אין שינוי מהותי מהנוהל.

<יוסף שוסטר: יש.

משה גפני: העיקר שאתם עובדים במשותף.

משה גפני: אתם מביאים צו, הם מוציאים חוזר מנכ"ל... אני בעד.

משה גפני: אני מתנצל...

משה גפני: למה הוצאתם חוזר מנכ"ל?

<רם ליסטמן: לנו בעצם אין סמכות לקבוע הטבת מס.

<רם ליסטמן: הסמכות היא של המכס.

<רם ליסטמן: המכס נותן לנו את הסמכות, ואנחנו קבענו את התנאים.

<רם ליסטמן: המכס לא מעוניין לעשות את הבדיקה הזאת, אז אנחנו לקחנו את זה על עצמנו.

משה גפני: כתבתם שזה צריך 120 יום, או 200?

<רם ליסטמן: כן.

משה גפני: על סמך מה?

<רם ליסטמן: זה ההסדר שהיה באופן היסטורי.

<רם ליסטמן: כך זה גם היה כל השנים.

משה גפני: אבל אם זה לא חוקי?

משה גפני: זה חוקי?

<איריס וינברגר: כן.

משה גפני: אבל אמרתם שיש בעיה מאז 2009 – אחרת, למה אנחנו צריכים את הצו עכשיו?

משה גפני: אז למה הם מפרסמים בחוזר?

משה גפני: אני רק לא מבין את הטכניקה.

משה גפני: רשות המסים אחראים על המסים – לא אתם; אתם רק שומרים על התנאים שהם קובעים.

משה גפני: לגבי העניין הזה, הם טענו שיש בעיה – לכן הם מביאים צו, היות שב-2009 יש בעיה משפטית בין המשרדים – הנושא של 120 יום לא קיים.

משה גפני: אמרתם?

<רם ליסטמן: כן.

<איריס וינברגר: כן.

משה גפני: איך אתם בחוזר מנכ"ל מפרסמים 120 יום?

<איריס וינברגר: כי אנחנו בצו הפנינו, שמנכ"ל משרד התיירות אישר, כי בעל רכב העומד בתנאים הקבועים בחוזר מנכ"ל משרד התיירות, נוהל אישור, רכישה ואחזקת רכב המתפרסם באתר האינטרנט של משרד התיירות.

<איריס וינברגר: אנחנו בצו מפנים לחוזר.

<רם ליסטמן: התשובה לשאלה שלך היא כזו: עכשיו, כשפורסם הצו לפני חודשיים, יש לנו הסמכות לקבוע- - -

משה גפני: אה, הצו פורסם כבר?

משה גפני: אה.

משה גפני: מורי הדרך.

<שלומית ארליך: שאלה מעניינת – מה קרה במהלך החודשיים האלה, כי לא היה נוהל.

<שלומית ארליך: הנוהל פורסם רק בשבוע שעבר, אבל הצו בתוקף.

<שלומית ארליך: הצו הפנה לנוהל, ולא היה נוהל.

משה גפני: מה התשובה?

משה גפני: בכל אופן נשארה שאלה.

<איריס וינברגר: התנהלנו כאילו.

<איריס וינברגר: ראינו את זה חוזר בפילוט.

<עמוס יוגב: זה לא בכאילו.

<עמוס יוגב: הפצנו, וכשמורה דרך פנה למשרד התיירות או למשרד התחבורה, הוא קיבל הסבר מפורט.

<עמוס יוגב: זה לא חי בחלל ריק.

<עמוס יוגב: היתה טיוטה.

<שלומית ארליך: צו תעריף המכס אומר שזה צריך להתפרסם באתר האינטרנט.

<שלומית ארליך: הטיוטה היתה באתר?

<עמוס יוגב: לא.

משה גפני: אז למה זה לא כאילו?

<עמוס יוגב: כי בתי המכס קיבלו את הטיוטה של זה לצורך התחלת עבודה.

<עמוס יוגב: היינו צריכים להריץ את זה איכשהו, כי משרד התיירות קיבל- - -

משה גפני: אמרו לי כשהתקבלתי להיות יושב-ראש ועדת הכספים, שאנחנו במדינת חוק.

משה גפני: אני יודע שדבר כזה, כשלוקחים כסף מאנשים, זה צריך להיות במסגרת חוק.

משה גפני: אני חשבתי שיש לי שאלות – התברר שאין לי, היות שהצו בתוקף כבר לפני חודשיים.

משה גפני: הצו מפנה לחוזר המנכ"ל של משרד התיירות.

משה גפני: חוזר המנכ"ל התפרסם לפני שבוע.

משה גפני: אתם גביתם כסף.

משה גפני: אתם, רשות המסים, גביתם כסף על סמך חוזר מנכ"ל, לפני חודש וחצי, כשלא היה חוזר מנכ"ל.

משה גפני: זה שהפצתם את הטיוטה בין בתי המכס, זה בסדר גמור, אבל יש פה צו שאינו תקף, כי חוזר המנכ"ל התפרסם רק לפני שבוע.

משה גפני: יכול להיות שאני טועה.

<עמוס יוגב: אתה לא טועה.

<עמוס יוגב: אתה צודק.

<קובי בוזו: אנחנו עשינו- - -בהטבה.

משה גפני: אתם מפנים בצו לחוזר מנכ"ל, שלא קיים.

משה גפני: התפרסם רק לפני שבוע.

משה גפני: יש איזה יועץ משפטי שצריך לפטר אותו.

משה גפני: את מי זה?

משה גפני: יש פה תקלה.

<איריס וינברגר: היתה פה תקלה.

<איריס וינברגר: אבל לפחות ההבנה שלנו היתה, שהחוזר מתפרסם בד בבד.

<איריס וינברגר: בדיעבד התברר שהוא התעכב- - -

משה גפני: זה אחרי שאמרתם 600 פעם שאתם עובדים במשותף.

משה גפני: לא ידעתם שלא התפרסם חוזר מנכ"ל?

משה גפני: לא יודע מה לעשות עם הדבר הזה.

משה גפני: זו תקלה ממש.

משה גפני: לא יודע מבחינה משפטית מה עושים עם הדבר הזה.

משה גפני: גביתם כסף מאנשים במהלך החודשיים האלה.

משה גפני: יכול להיות שזה לא חוקי.

<איריס וינברגר: הפוך.

<איריס וינברגר: פטרנו.

משה גפני: יכול להיות שהפטור לא חוקי.

משה גפני: לא משנה.

משה גפני: נראה מה לעשות.

משה גפני: מורי הדרך, בבקשה.

משה גפני: אל"ף, אנחנו לא רוצים שאתם תייבאו רכב, שלא ישתמשו בו לצורך- --

<יוסף שוסטר: גם אנחנו לא רוצים.

משה גפני: אז מה הבעיה שלכם עם העניין הזה?

<יוסף שוסטר: הבעיה, שאותו מסמך או נייר שאתה קורא לו חוזר מנכ"ל- - -

משה גפני: חוזר מנכ"ל, מה זה – אתה קורא לו?

משה גפני: חוזר מנכ"ל, 9.2015, נוהל אישור רכישת ואחזקת רכב אשכול בהטבת מס.

משה גפני: חוזר מנכ"ל.

<יוסף שוסטר: נכון, חוזר מנכ"ל.

<יוסף שוסטר: סליחה, טעות שלי.

<יוסף שוסטר: אני מתנצל.

<יוסף שוסטר: אני קראתי לו נוהל לאישור רכישת ואחזקת רכב אשכול בהטבת מס.

<יוסף שוסטר: חסר פה עוד מרכיב נוסף, כי עד היום הרכבים האלה פעלו עם רשיון הפעלה שאותו קיבלנו ממשרד התחבורה.

<יוסף שוסטר: הצורה שזה עבד עד היום היתה, לפני התקלה, כפי שקראת לזה, מורה דרך פנה לוועדה בין-משרדית, שישבו בה נציגי משרד התיירות ונציגי משרד התחבורה.

<יוסף שוסטר: אם עמד באותם קריטריונים, קיבל הפניה לרשות המסים.

<יוסף שוסטר: עם זה הוא הלך ליבואן, קנה את הרכב, וכך הוא קיבל את הפטור שלו.

<יוסף שוסטר: זה עבד כך, מבחינת הטכניקה, הלוגיסטיקה.

<יוסף שוסטר: קודם כל אנחנו רוצים להודות לזה שעברנו ממשרד התחבורה למשרד התיירות.

<יוסף שוסטר: תודה למשרד התחבורה על כל השנים, תודה למשרד התיירות, שהוא באמת המשרד המתאים, אבל מה שחסר בנוהל הזה הוא הקטע של התפעול.

<יוסף שוסטר: נניח שמורה דרך, שעובד 30 שנה בענף, הגיע לגיל 67, והשנה לא הצליח לעשות את 120 ימי העבודה.

<יוסף שוסטר: יש פה באמת סעיף שמאפשר לוועדה לעשות הקלות בשנים שבהן לא הצליחו לעשות מספיק, אבל השאלה היא למה כשהוציאו את הנוהל הזה, למשל, לא נועצו באנשי השטח?

<יוסף שוסטר: אולי הפתרון היה יכול להיות שאותו רכב ייצר הכנסה כמו הממוצע של הרכבים, או דומה לרכבים, אולי קצת יותר.

<יוסף שוסטר: למה דווקא להידבק ל-120 יום, שזה נתון ארכאי, כפי ששמענו פה מהנציגים, שהולך אחורנית לימים שהיו כ-360 רכב?

מיקי לוי: אעזור לך, אדוני.

מיקי לוי: בימים שיש משבר בתיירות – צוק איתן, עופרת יצוקה - מאיפה הוא יביא 120 יום?

<יוסף שוסטר: אני אתך לגמרי.

<יוסף שוסטר: אסור לי לעבוד עם ישראלים.

<יוסי נזרי: אני יכול לענות?

מיקי לוי: בטח.

<יוסי נזרי: אני מתעסק בתחום הזה כעשר שנים.

<יוסי נזרי: אני חייב להגיד שהוועדה של קביעת הקריטריונים ולאישור הרכבים היא ועדה משותפת למשרד התחבורה, משרד התיירות, רשות המסים ונציגי הענף.

<יוסי נזרי: במקרים של משברים – קרי מלחמת לבנון 2006.

<יוסי נזרי: אני יכול להראות לך חוזר או מסמך של הוועדה שדנו בנושא הזה, שמורי הדרך או הנציגים שלהם - אנחנו הפחתנו את הימים ל-60 ימים במקום 120 ימים, כי הבנו שהיה משבר.

<יוסי נזרי: כנ"ל בצוק איתן.

<יוסי נזרי: למשל, בצוק איתן כל המורים דיווחו על 120 יום ומעלה.

מיקי לוי: זה מופיע בחוזר מנכ"ל, שאם יחול משבר- - -

<יוסף שוסטר: כן.

<יוסף שוסטר: הוועדה מתיישבת בכל מקרה.

משה גפני: לא כתוב: משבר.

משה גפני: כתוב: או מספר ימים מינימלי אחר שייקבע על-ידי ועדת רכב אשכול.

משה גפני: זה מה שהוא אמר עכשיו, שבצוק איתן הורידו את זה ל-60 ימים.

משה גפני: אז מה הבעיה?

<רם ליסטמן: בפועל כל פעם שהיה משבר תיירותי, התכנסה ועדה.

<רם ליסטמן: אנחנו מכירים את הנושא, וברגע שיש משבר, הורדנו את הימים עד כדי מחצית ואפילו פחות מזה.

<רם ליסטמן: היו שנים שאפילו הקלנו יותר.

<רם ליסטמן: אין עם זה שום בעיה.

<שלומית ארליך: האם אתם מרגישים שבנוהל החדש, שעכשיו הוא הופך להיות תנאי כדי לקבל את הטבת המס הזאת, האם אתם מרגישים שיש שינוי או משהו שמרע אתכם בהשוואה למה שהיה בעבר?

<יוסף שוסטר: כן.

<יוסף שוסטר: למשל, בצורת הדיווח, אני חייב היום לדווח באופן נפרד על עסקאות פטורות ממע"מ - קרי ישר אל מול התייר, לעומת עסקאות חייבות במע"מ, כלומר אם אינטל שוכר אותי, להדריך את נשיא אינטל העולמית לעשרה ימים בארץ, ואני מוציא חשבונית לאינטל בארץ, החשבונית הזאת חייבת במע"מ.

<יוסף שוסטר: לפי הנוהל הזה, אם אנחנו בפרשנות דבקנית, אסור לי לקחת את מנכ"ל אינטל, כי הרכב יופעל רק לתיירים זרים, כלומר אם יש לי בטעות מישהו ש-30 שנה בניו-יורק, אבל יש לו אזרחות ישראלית - אסור לי להדריך אותו לפי הנוהל הזה, למשל.

משה גפני: עד היום זה היה מותר?

<יוסף שוסטר: כן.

משה גפני: איך אנחנו חוזרים למה שהיה?

משה גפני: אני רוצה פתרון.

משה גפני: משרד התיירות.

משה גפני: אני לא רוצה שבאמצעות הצו הזה נעשה החמרות פתאום.

משה גפני: הוא מעלה דברים, אני רוצה לפתור אותם.

משה גפני: הוא אומר – מנכ"ל אינטל הוא אזרח ישראלי, הוא נמצא בניו-יורק 30 שנה.

<יוסף שוסטר: לא, המקומי.

מיקי לוי: יותר מזה, אדוני.

מיקי לוי: אם אני מנכ"ל אינטל, ויש לי עשרה אורחים מחו"ל, ואני מוציא לו חשבונית מס, בשם אינטל הם רוצים את זה עכשיו- - -

<יוסף שוסטר: הם רוצים שאדווח את זה בנפרד.

<יוסף שוסטר: אני לא מבין למה.

משה גפני: אם יש בעיה, איך אתם פותרים אותה?

משה גפני: אני חושב שזה בעיקר משרד התיירות.

מיקי לוי: זה מסים.

מיקי לוי: זה רשות מסים.

<יוסף שוסטר: אין פה בעיית מיסוי.

<יוסף שוסטר: זה בעיית דיווח.

<יוסף שוסטר: למה אסור לי לייצר את 120 ימי העבודה האלה- - -

מיקי לוי: השאלה, מי מבקש את זה ממך – רשות המסים או הם?

<יוסף שוסטר: משרד התיירות בנוהל שלו.

<איריס וינברגר: השאלה, איך יגדירו את הנושא של תיירי חוץ.

משה גפני: רם ליסטמן, אתה צריך למצוא לעניין הזה פתרון.

<רם ליסטמן: עד היום, או לפחות בנוהל הישן, לא אנחנו בדקנו; מי שבדק היה משרד התחבורה.

<רם ליסטמן: מה שהיה בודק, היה מקבל אישור מרואה חשבון, שהנ"ל עבד 120 יום.

<רם ליסטמן: לדעתנו, משרד התיירות החליט שהוא פיקוח קצת יותר הדוק על פטורים שהמדינה נותנת, כדי שלא יהיה שימוש לרעה ברכב.

<רם ליסטמן: אם הדבר הזה לא בסדר, תקנו אותי.

<רם ליסטמן: אני חושב שאנחנו פה הולכים ומנסים לקיים את מטרת הנוהל – שהשימוש ברכב לא יהיה לשימוש פרטי.

משה גפני: אף אחד לא מתווכח על זה.

<רם ליסטמן: אם יש ניואנסים דקים – הנוהל רק פורסם כידוע - אפשר לשבת ולפתור אותם.

משה גפני: אז אני מבקש לפתור אותם.

<רם ליסטמן: אין בעיה.

<יוסף שוסטר: אבל למה הוכרז הנוהל הזה, מבלי להיוועץ באנשי המקצוע, בצורה שקופה, ובסופו של יום, אחרי שנועצו באנשים שכבר כמה שנים במקצוע, אולי עם אינטרסים ואולי לא, יחליטו החכמים – היה נוהל קיים, הוא עבר שלושה דורות- - -

משה גפני: מה עושים, בוזו?

משה גפני: יש דברים שבעקבות חוזר המנכ"ל- - -

<קובי בוזו: ידברו עם משרד התיירות, ואם ימצאו לשנות את הנוהל – ישנו את הנוהל.

<איריס וינברגר: בוועדת רכב אשכול ידונו בזה.

משה גפני: מה עוד בעיות?

<איריס וינברגר: האינטרס של משרד התיירות בסופו של דבר הוא לעודד את הסיפור הזה, אבל לעודד את זה בצורה- - -

<יוסף שוסטר: גם לנו יש אינטרס שזה לא יחולק לכל דורש – כדי שיהיו לי אותם 120- - -

משה גפני: יוסי, מה הבעיות הנוספות?

<יוסף שוסטר: יש פה ים של טעויות של אי-הבנה, למשל במספר הנוסעים של הרכב.

משה גפני: אני מציע – אתם תעלו את הבעיות שיש לכם על הכתב, כתוצאה מחוזר המנכ"ל.

<יוסף שוסטר: נשלח מכתב למשרד התיירות לפני- - -

משה גפני: שנייה.

משה גפני: תעלו את הדברים על הכתב – אני אומר את הדברים בתור החלטת ועדה.

משה גפני: תעבירו לנו העתק של המכתב, שיופנה למשרד התיירות.

משה גפני: מדובר בצו שמפנה לחוזר למנכ"ל.

משה גפני: אני גם אבדוק מבחינה משפטית, מה היה בחודשיים האלה.

משה גפני: יש לבדוק את זה.

מיקי לוי: חוזר מנכ"ל ניתן לשנות.

משה גפני: ודאי.

משה גפני: חוזר מנכ"ל ניתן לשנות.

משה גפני: מר רם ליסטמן, אני מבקש, כשאתה מקבל את המכתב מהם – אתה מכנס את הוועדה, או אתם, משרד התיירות, מתייחסים לעניין הזה, אני מבקש שתבואו לדווח לוועדה, מה עשיתם עם הפנייה שלהם – מה אתם עושים עם חוזר המנכ"ל - משנים או לא משנים.

משה גפני: אם משנים – בסדר.

משה גפני: אם לא, אתם תצטרכו לנמק לנו, למה לא שיניתם.

משה גפני: למה אני עושה את כל זה – מכיוון שאנחנו הולכים לאשר צו, שמתבסס על חוזר המנכ"ל.

משה גפני: על חוזר המנכ"ל לא היה דיון, אלא אם כן אתם רוצים, נשב עכשיו שבועיים, ונדון על חוזר המנכ"ל.

משה גפני: אם אתם רוצים לעשות את זה – אני מבין שזה תוקע היום.

משה גפני: מחר.

משה גפני: לא משנה.

משה גפני: אם אתם לא יכולים לקיים את הדיון הזה, את הדיון הזה אני רוצה לקיים כאן.

משה גפני: אם אתם פותרים את הבעיה של מה שהם מעלים - בסדר.

משה גפני: אם אתם לא פותרים את הבעיה, אני מבקש שתבואו לכאן לוועדה, תנמקו מה הסיבות שעל חלק מהדברים שלהם או על כל הדברים שלהם או על מיעוט של הדברים שלהם, אתם לא יכולים לשנות את חוזר המנכ"ל.

משה גפני: תנמקו את זה כאן.

משה גפני: אנחנו נדבר על זה, כי אנחנו הולכים לאשר חוזר מנכ"ל בתור צו, כשלא קיימנו דיון על חוזר המנכ"ל.

משה גפני: יש פה שני דברים שמבחינתי, הם לא בדיוק תקינים: האחד, שהתפרסם הצו מבלי שהיה חוזר מנכ"ל; ושניים, שאנחנו הולכים לאשר צו, כשחוזר המנכ"ל לא קיים את הדיון הנדרש כמו שצריך לקיים דיון על צו.

משה גפני: הובנתי?

משה גפני: חודש מעכשיו, לוועדה.

מיקי לוי: אדוני, אולי ניקח דוגמה מהמייצגים שיושבים מול הרשות.

מיקי לוי: אני ממליץ לכם, באישורך – אל תיקחו את המכתב.

מיקי לוי: תשבו אתם בבקשה.

<רם ליסטמן: אנחנו עומדים לרשותם בכל יום.

משה גפני: כל נושא הדיון היום היה - רק הכול במשותף.

משה גפני: ..

משה גפני: אפילו ברשות המסים לא ידעו שחוזר המנכ"ל לא יצא.

<יוסף שוסטר: אדוני, אם תרשה לי עוד דבר אחד – הנוהל הזה, אותו חוזר מנכ"ל, לא מאפשר לי אפילו להפעיל את הרכב עם רשיון הפעלה מבלי לבקש את ההטבה הזאת, כלומר אם עבדך הנאמן אומר: אני לא רוצה לעמוד ב-120 יום עבודה בשנה; אני רוצה לעבוד רק 60, אין פה המסלול שבו אני מקבל את רשיון ההפעלה- - -

<יוסי נזרי: אתה טועה.

<יוסף שוסטר: תראה לי אותו.

משה גפני: אני מציע לך לא לקיים את הדיון הזה עכשיו, כי אני הולך לקיים את הדיון הזה.

משה גפני: בבקשה.

<פניה שטרול: שמי שטרול פניה, אני ממורי הדרך.

<פניה שטרול: אני רוצה להתייחס לאותם חודשיים שאתה מדבר עליהם, בין כשפורסם וכשיצא חוזר מנכ"ל.

<פניה שטרול: היו מורי דרך שחיו עדיין בעולם שבו לא צריך להתייחס להגבלות כי הן לא קיימות בגלל הטעות שהיתה ב-2009, והזמינו רכבים.

<פניה שטרול: אף אחד מאתנו לא ידע שהנוהל שונה, אנשים הזמינו את הרכב, שילמו את המקדמה, ובסוף קיבלו סירוב לקבל את ההטבה במס, כי באותם חודשיים כבר ידעו שהנוהל שונה, אבל עדיין לא היה חוזר מנכ"ל.

<פניה שטרול: יכול להיות שאותם אנשים, צריכים להתייחס אליהם בסלחנות, כי בכל זאת הם עשו את כל זה בתום לב- - -

מיקי לוי: היא צודקת במאה אחוז, חברים.

מיקי לוי: הם בחודשיים האלה נפלו בין הכיסאות.

מיקי לוי: צריך לתת להם את ההטבות לפי הנוהל הישן.

<עמוס יוגב: התייחסנו אליהם בסלחנות.

<עמוס יוגב: חלק לא אישרנו, כי לא היה להם רשיון לנהוג ברכב.

<עמוס יוגב: הם נהגו ברכה, הסעה בשכר, בלי רשיון.

משה גפני: את מה שאמרתי קודם ליוסי, אני אומר גם לך.

משה גפני: אם יש בעיות, שכפי שהם טוענים – לא היה רשיון וכו', בסדר.

משה גפני: אבל אם יש מקרים, שבהם הכול היה בסדר, והם פעלו לפי החלטה שהיתה תקפה באותו זמן, ועדיין לא היה חוזר מנכ"ל, אני מבקש שתפני אליהם על אותם מקרים, ובמקרים האלה או הם ייתנו את הפטור, או אני לא יודע מה הם יעשו, ושזה יבוא לכאן לדיווח.

<פניה שטרול: בסדר גמור.

<שלומית ארליך: יש עוד כמה דברים שצריך לעבור עליהם בצו.

<יוסף שוסטר: הדבר הנוסף שרציתי לומר – שבנוהל החדש צריכה להתכנס הוועדה שבפועל בעבר התכנסה פעמיים בשנה.

<יוסף שוסטר: האחרונה התכנסה בדצמבר.

<יוסף שוסטר: יש זמן לעשות עבודת מטה מסודרת.

<יוסף שוסטר: לא צריך לעשות את זה בבהילות.

<יוסף שוסטר: חודש זה מצוין.

<יוסף שוסטר: אנחנו נעמוד בזה.

<יוסף שוסטר: אני מוכן לוותר על עבודה, ולשבת בנפש חפצה על החשיבה.

<יוסף שוסטר: אני רק אומר שאין בהילות, מאחר שהוועדה התכנסה בעבר פעמיים בשנה.

משה גפני: אני כבר אחרי זה.

משה גפני: אני כבר לא מבקש הכשר מאף אחד.

משה גפני: בבקשה.

<שלומית ארליך: כמה דברים שצריך לשים לב אליהם בצו הזה.

<שלומית ארליך: נעשה שינוי בהגדרות, אבל קובי, אני מבינה שהגדרות שהיו קיימות בצו הקיים ונשארו כמו למשל הסעה, אוטובוס, אוטובוס ציבורי, אופנוע, אופניים, בעבר הם הפנו לתקנה 1 לתקנות התעבורה, ועכשיו כתבתם את זה באופן רחב - כהגדרתם בתקנות התעבורה.

<שלומית ארליך: זה, ממה שאני מבינה, שינוי שהוא טכני בלבד ולא התכוונתם לשנות את ההגדרות.

<יוסף שוסטר: יש שם טעויות של הגהה, שהן מאוד קריטיות, לגבי האבחונים של הרכב.

<שלומית ארליך: הוא אומר שזה טכני.

<שלומית ארליך: ההפניה שונתה, אבל- - -

משה גפני: אז למה לא להשאיר את זה כמו שהיה קודם, להפנות באופן ממוקד?

<איריס וינברגר: משפטית אין לזה השלכה, כי ההגדרה היא בתקנה 1.

<שלומית ארליך: אין שינוי שנעשה?

<איריס וינברגר: לא.

<איריס וינברגר: זה עניין של נוסח, לדעתי – משרד המשפטים.

משה גפני: למה לא למקד את זה?

משה גפני: למה צריך את זה רחב?

<עמוס יוגב: ההגדרות תמיד נמצאות בסעיף 1.

משה גפני: אבל קודם זה היה ממוקד לגבי הסעיף הזה.

משה גפני: למה לא כותבים את זה כמו שהיה קודם?

משה גפני: יש אנשים שלא יודעים להגיע – אז למה לכתוב: כהגדרתו בסעיף 1?

<איריס וינברגר: ממה שאני מבינה, זה ענייני נוסח מול משרד המשפטים.

<איריס וינברגר: אין לזה משמעות.

משה גפני: אם כן, לשנות.

<שלומית ארליך: דבר נוסף, בפרק 87 בסעיף 1, במקום סעיף 4 יש נוסח ששונה, וכתוצאה מהשינוי ירדה התייחסה לסיווג בפרט 84.264110 ממה שהבנתי מכם, זה פרט מכס שבוטל בעבר, ולכן מורידים את ההפניה אליו.

<קובי בוזו: ולכן אין צורך להפנות לשם.

<שלומית ארליך: ואלמנט נוסף שנמצא בהוראת שעה בצו הזה זה הפחתה שנוגעת למעונוע.

<שלומית ארליך: אולי תסביר את זה גם.

<קובי בוזו: כאן מדובר על הפחתת קנס קנייה למעונוע, שזה רכב שמחובר אליו קרוואן מאחורה.

<קובי בוזו: בשיתוף עם משרד התיירות, בחנו את העידוד שלי כלי הרכב האלה.

<קובי בוזו: לכן בחנו אתם הפחתה במס הקנייה.

<קובי בוזו: מה שהחלטנו בסוף – במקום 83% פחות הציון הירוק, מס הקנייה יהיה 60% בניכוי הציון הירוק.

<קובי בוזו: כתבנו שהמעונוע ישמש להשכרה, כלומר זה ישמש למטרות של תיירות בתוך הארץ.

משה גפני: טוב.

<שלומית ארליך: ואת זה אתם עושים בהוראת שעה עד סוף 2016?

<קובי בוזו: כן.

משה גפני: למה לא עד סוף 2017, כמו כל הצו?

<קובי בוזו: כמו שאמרתי, אנחנו עושים הפחתות במסים, הוראת שעה, לבחון ניצול לרעה.

משה גפני: עוד משהו?

משה גפני: בבקשה, בקצרה.

<פניה שטרול: אנחנו חייבים לעבוד באוטו הזה.

<פניה שטרול: הוא לא נקנה כדי שנשת

<פניה שטרול: מש בו באופן פרטי.

<פניה שטרול: אם אני מסיעה ישראליים, שרוצים לטייל בגליל, ונותנת חשבונית פלוס מע"מ, למה זה לא נחשב יום עבודה, לפי הצו?

משה גפני: מה היה קודם?

<פניה שטרול: קודם אף אחד לא שאל עם מי אני נוסעת.

<עמוס יוגב: לא נכון.

<עמוס יוגב: הם עברו על החוק.

<פניה שטרול: לא ידענו שאנחנו עוברים על החוק.

<עמוס יוגב: אני חייב לענות.

משה גפני: בבקשה.

<עמוס יוגב: אני אומר לכם באחריות מלאה, שכל הנושא הזה נבדק שנה אחרי שנה.

<עמוס יוגב: 120 ימי עבודה בהדרכת תיירים, ואפילו חישבנו את הטיולים האלה, מה שהיא אומרת, כחצי יום.

<עמוס יוגב: כולם עמדו בזה והכול היה בסדר.

משה גפני: שנייה.

משה גפני: אומר נציג רשות המסים שזו עבירה על החוק.

משה גפני: אתה אומר שחישבתם את הנסיעה הזאת כחצי יום.

משה גפני: אני אומר גם לך – אם חישבתם את זה כחצי יום עד היום, אני מבקש שזה יימשך הלאה.

משה גפני: אני לא מסכים אגב הצו הזה להתחיל לעשות שינויים.

משה גפני: בבקשה.

<יוסף שוסטר: האינטרס המוגן פה הוא שלא אקח רכב בפטור ממסים- - -

משה גפני: אל- - -

<יוסף שוסטר: הרעיון הוא שלא אסיע את עובדי חברת החשמל, ואתחרה במישהו ששילם את מלוא המסים על האוטו.

<יוסף שוסטר: אבל אם יש לי משפחה מישראל, שלוקחת את הדודה מאמריקה, למה אני לא יכול לעבוד אתם?

משה גפני: אם אתה רוצה לקיים את הדיון עכשיו, נקיים את הדיון עכשיו.

משה גפני: אני לא רוצה לקיים את הדיון עכשיו.

מיקי לוי: לא כדאי לך.

מיקי לוי: שב אתם.

משה גפני: עמוס, אל תלך לחומרה.

משה גפני: המצב הכלכלי פה לא מי יודע מה.

משה גפני: אם זה נעשה עד היום על-ידי משרד התחבורה, וזה עבר למשרד התיירות, אנחנו בנויים בצו הזה על חוזר מנכ"ל.

משה גפני: אנחנו יכולים לא לאשר את הצו.

<עמוס יוגב: אבל הם לא יסכימו לזה.

משה גפני: בסדר.

משה גפני: אבל אני יכול לעשות עוד דברים.

משה גפני: אני מציע את מה שהצעתי קודם.

משה גפני: אני חושב שזה האינטרס הגדול של כולם.

משה גפני: אנחנו נאשר את הצו, כפי שהובא לכאן, מבוסס על חוזר מנכ"ל של משרד התיירות.

משה גפני: יש לי הרבה השגות.

משה גפני: אני גם מבקש לבדוק את העניין הזה, לראות משפטית, מה משמעות העניין.

משה גפני: יש הדברים שבהם אני מבקש באופן אמתי לבדוק, האם יש מישהו שסורב על-ידי משרד התחבורה בפרק הזמן הזה, כי פרק הזמן הזה מבחינה משפטית הוא לוט בערפל.

משה גפני: זה לא מצב סביר.

משה גפני: אז אם יהיו מקרים שבהם סירבתם לתת את הפטור, ואתם חוזרים בכם בגלל המצב המשפטי – בסדר, אז אין בזה כל כך הבעיה – בסדר.

משה גפני: אם יהיה אחד, שיעמוד בעניין המשפטי, נצטרך לבדוק את כל העניין הזה מחדש, כי יש פה צו שהוא לא תקין מבחינה משפטית.

משה גפני: זה דבר אחד.

משה גפני: דבר שני, אני מבקש שתוך חודש ימים תשבו עם משרד התיירות על חוזר המנכ"ל, או עם הוועדה המשותפת, עם רשות המסים, במשרד התחבורה, להגיע לפתרונות שמה שהיה קודם, יימשך הלאה.

משה גפני: אנחנו בעד זה שלא יהיה רכב אשכול שמייבאים אותו, ושמקבל פטור, אבל לא משמש לתיירות ברוב השנה באופן מוחלט, כלומר הוא רק מספר ימים.

משה גפני: לדעתנו, זה תקין, וגם לדעתכם תקין.

משה גפני: יש שינוי ממה שקרה קודם למה שקורה עכשיו – תשבו אתם.

משה גפני: אני רוצה את השאלות ואת התשובות תוך חודש.

משה גפני: אני מבקש ללכת לקולה בדברים שנוגעים למורי הדרך.

משה גפני: אין לי בן דוד מורה דרך, אין לי אינטרס בעניין הזה; יש לי אינטרס בכלכלה של מדינת ישראל.

משה גפני: לא צריך ללכת להחמרות.

משה גפני: לא באים כל כך הרבה תיירים לצערנו הרב, בגלל המדינה שאנחנו מצויים בו מבחינה ביטחונית, והרשויות במדינה צריכות ללכת לקראתם, כלומר לעמוד על קוצו של יו"ד בצו הזה, לא לאפשר בימים רגילים, אם הוא לא משתמש בזה 120 יום.

משה גפני: אם הוא מסיע תיירים, תיירים ישראליים ולא עובדי חברת החשמל - צריך להחשיב את זה חצי יום אם זה נחשב קודם כחצי יום.

<עמוס יוגב: - - -

משה גפני: לא – אז לא.

משה גפני: אני לא נכנס לזה.

משה גפני: אני לא יודע.

משה גפני: אם אפשר, כשאתם דנים בעניין הזה, גם לחייך.

משה גפני: אנחנו מחכים בעוד חודש.

משה גפני: טמיר, אני מבקש שתרשום את התאריך.

משה גפני: נצביע על צו תעריף המכס והפטורים.

משה גפני: שלומית, אבקש שתבדקו את העניין הזה, אם מבחינה משפטית יש פה קושי.

משה גפני: נראה אם אנחנו יכולים להתגבר על זה.

משה גפני: מי בעד אישור הצו – ירים את ידו.

משה גפני: מי נגד?

משה גפני: מי נמנע?

משה גפני: הצבעה בעד אישור צו – פה אחד צו תעריף המכס והפטורים ומס קנייה על טובין (תיקון והוראת שעה), התשע"ה-2015(בעניין רכב אשכול הטבת מס ברכישת רכב המשמש להסעת תיירות חו"ל), אושר.

משה גפני: הצו אושר פה אחד, כפוף למה שאמרנו – גם הבדיקה המשפטית וגם הנושא של תוך חודש לדעת לאן אנחנו הולכים עם הנושא הזה של חוזר המנכ"ל, שזה לדעתי דבר שלא נתקלתי בו.

משה גפני: צו שמבוסס על חוזר מנכ"ל, חוזר המנכ"ל הופך להיות חלק מהדיון כאן.

משה גפני: תודה רבה, הישיבה נעולה.